Jahn Winge

Jahn Kåre Winge (født 1. april 1954 i Leksvik) er en norsk assurandør og politiker (H).

Han var medlem av Leksvik kommunestyre 1980–2015, medlem av formannskapet i flere perioder og var varaordfører 1999–2007 og 2011–2015. Han har vært leder i Leksvik Høyre og leder i Nord-Trøndelag Høyres finansutvalg. Winge var Høyres 1. kandidat ved fylkestingsvalget i Nord-Trøndelag i 2015, men trakk seg fra politiske verv uken etter valget.

Han har arbeidet i forsikringsbransjen siden tidlig i 1980-årene. Winge driver Uni Assuranse AS med kontorer i Trondheim og Leksvik, tilknyttet skadeforsikringsselskapet If. Han har tidligere drevet et lastebilfirma.

 Referanser 

Kategori:Høyre-politikere i Nord-Trøndelag
Kategori:Lokalpolitikere i Leksvik
Kategori:Norske assurandører
Kategori:Norske bedriftsledere
Kategori:Personer fra tidligere Leksvik kommune
Kategori:Personer fra Indre Fosen kommune
Kategori:Fødsler i 1954